רונן מרלי

רונן מרלי (נולד ב-31 באוקטובר 1971) הוא ראש עיריית נהריה. אלוף-משנה במילואים, שבעבר שירת כקצין אג"ם של פיקוד הדרום, מפקד חטיבת ביסלמ"ח, מפקד עוצבת ברעם ומפקד גדוד צבר. מרלי נולד וגדל בנהריה. עם גיוסו לצה"ל שובץ בחטיבת גבעתי, עבר הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה כמפקד מחלקה. בהמשך שימש כמפקד פלוגה בחטיבה ולאחר מכן כמפקד פלחה"ן גבעתי בעת הלחימה בדרום לבנון. ב-2003 הועלה לדרגת סגן-אלוף ומונה למפקד גדוד צבר והוביל אותו בלחימה ברצועת עזה, בתפקידו שימש עד שנת 2005. בשנים 2005–2006 היה מפקד גדוד "הדס" בבה"ד 1, ובשנים 2006–2007 היה מפקד גדוד גפן בבה"ד 1. בשנים 2007–2008 שימש כסגן מפקד חטיבת גבעתי. לאחר מכן הועלה לדרגת אלוף-משנה ומונה למפקד עוצבת ברעם ושימש בתפקידו בשנים 2008–2010. בשנת 2011 מונה למפקד חטיבת ביסלמ"ח עד שנת 2013, בחודש יוני 2013 מונה לקצין אג"ם של פיקוד הדרום ושימש בתפקידו עד ספטמבר 2015. באוקטובר 2014 נקבע כי אלוף-משנה מרלי יועלה לדרגת תת-אלוף וימונה לראש מטה פיקוד הצפון, אך באפריל 2015 החליט מרלי לוותר על הקידום ולפרוש מצה"ל. עד לשחרורו שימש כמפקד קורס מג"דים. מאז שנת 2016 שימש כמנחה בכיר בקורס "ייעוד וייחוד", המסמיך את המועמדים לקבל דרגת רב-סרן בצה"ל. בבחירות לרשויות המקומיות 2018 התמודד לראשות עיריית נהריה מטעם "דרך חדשה", והביס את ראש העיר הוותיק ז'קי סבג ברוב של 58.6%. בינואר 2020, בעקבות מערכת חורפית קשה אשר לא נראתה באזור הגליל המערבי עשרות שנים, שטפו מים רבים שמקורם בגב ההר את העיר, בעיקר ממזרח ולאורך מרכז העיר, בערוץ נחל געתון, שזורם לאורך רחוב הגעתון. בשיטפון נספה תושב העיר, העיר ספגה נזקים כבדים שהוערכו במליוני שקלים ושותקה לחלוטין למשך יום שלם. במהלך האירוע קיים מרלי חמ"ל אחוד עם כלל כוחות ההצלה שפעלו להצלת חיי אדם ועזרו למאות תושבים שנתקעו בחלקים שונים בעיר. בבחירות לרשויות המקומיות בפברואר 2024 נבחר לקדנציה שנייה ברוב של 94% מהקולות לאחר הבחירות, הגיש מרלי תביעה נגד שלושה תושבים בעיר, מתוכם שני מתמודדים בבחירות. אלו טענו כי התביעה היא ניסיון השתקה. מרלי נשוי לעידית ואב לשלושה. יו"ר אשכול  גליל מערבי, יו"ר הרשות לפיתוח הגליל וסגן יו"ר מרכז השלטון המקומי. מדיה וקבצים בנושא רונן מרלי בוויקישיתוף חנן גרינברג, 4 שנים אחרי, צה"ל מציג: כך פרוש חיזבאללה, באתר ynet, 7 ביולי 2010 אדי גל, אל"מ רונן מרלי שומר על הבית, באתר mynet (כפי שנשמר בארכיון האינטרנט), 15 באוקטובר 2009 נועם שרעבי, הבית של החי"ר, ביטאון ביבשה, גיליון 22, פברואר 2013 מתן חצרוני, ‏קצין המבצעים של פיקוד הדרום: "חד משמעית - אין מנהרות שמובילות לישראל", באתר ‏מאקו‏, 24 בספטמבר 2014 מיכל קסטן קידר‏, המילים שלי קטנות מכדי לתאר את דולב, אז שאלתי את חבריו, באתר וואלה, 22 באפריל 2015 בחירות מקומיות 2018, בואו להכיר את המועמדים של נהריה, באתר Mynet, ספטמבר 2018 יואב איתיאל‏, ראש העיר המיתולוגי שנחקר - מול השחקן החדש: המרוץ בנהריה מתחמם, באתר וואלה, 20 בספטמבר 2018 אביחי בקר, ילדי דלעת, החרדה והגאווה, הארץ, 28 בנובמבר 1997, כפי שהועלה באתר "פרש" עמרי אסנהיים ואלי ברדנשטיין, "לא חוזר לפני הורגת", באתר nrg‏, 20 בנובמבר 2004 עמיר רפפורט, רצועת חמאסטן, באתר nrg‏, 26 בדצמבר 2003 גילי כהן, קצין שנקבע כי יקודם לדרגת תת-אלוף הודיע כי יפרוש מהצבא, באתר הארץ, 21 באפריל 2015 אחיה ראב"ד, ההצפות בנהריה ובנחלים: שיאים של עשרות שנים, באתר ynet, 6 בינואר 2020 אחיה ראב"ד, "נהריה עיר מוכת אסון, התשתית נהרסה כמעט כליל", באתר כלכליסט, 9 בינואר 2020 פורטל הבחירות לרשויות המקומיות, באתר פורטל הבחירות לרשויות המקומיות טלי חרותי-סובר, רונן מרלי, ראש עיריית נהריה, הגיש תביעות דיבה ב-1.5 מיליון שקל נגד שלושה תושבים, באתר TheMarker‏, 8 באפריל 2024